सर्वसाधारणको राय माग गरिएको सम्बन्धी सूचना !
सूचना प्रकाशित मितिः २०८३।०४।०१
महिला, बालबालिका, लैङ्गिक तथा यौनिक अल्पसङ्ख्यक र सामाजिक सुरक्षा मन्त्रालयले महिला, बालबालिका, लैङ्गिक तथा यौनिक अल्पसङ्ख्यक र सामाजिक सुरक्षा मन्त्रालय सम्बन्धी केही नेपाल ऐनलाई संशोधन गर्न बनेको विधेयकको मस्यौदा तयार गरेको छ । विधायन ऐन, २०८१ को दफा ६ को उपदफा (२) बमोजिम उल्लेखित विधेयकको मस्यौदा तथा सो विधेयक तर्जुमा गर्नुका कारण र संशोधनले पार्ने प्रभाव सर्वसाधारणको रायको लागि प्रकाशन गरिएको हुँदा संशोधन मस्यौदा उपर यसैसाथ संलग्न ढाँचामा सातदिनभित्र law.mowcsc1@gmail.com मा आफ्नो राय प्रतिक्रिया उपलब्ध गराइदिनु हुन सम्पूर्ण सरोकारवाला तथा सर्वसाधारण समक्ष अनुरोध गरिएको छ । 







विधायन ऐन, २०८१ को दफा ६ को उपदफा (२) बमोजिम
महिला, बालबालिका, लैङ्गिक तथा यौनिक अल्पसङ्ख्यक र सामाजिक सुरक्षा मन्त्रालय सम्बन्धी केही नेपाल ऐनलाई संशोधन गर्न बनेको विधेयक
तर्जुमा गर्नुका कारण र त्यसले पार्ने प्रभाव
1. कुन समस्या सम्बोधनका लागि विधेयक तर्जुमा गर्नु परेको हो सोको कारणः नेपाल सरकार (कार्य विभाजन) नियमावली, २०८३ बमोजिम यस मन्त्रालयको नाम (साविक महिला, बालबालिका तथा ज्येष्ठ नागरिक मन्त्रालय) परिवर्तन भइ महिला, बालबालिका, लैङ्गिक तथा यौनिक अल्पसङ्ख्यक र सामाजिक सुरक्षा मन्त्रालय भएको हो । सोही अनुसार यस मन्त्रालयसँग सम्बन्धित ऐनहरुमा यस मन्त्रालयको नाम र नेपाल सरकार (कार्यविभाजन) नियमावली, २०८३ बमोजिम अन्य मन्त्रालयको नाम समेत समयसापेक्ष परिमार्जन गर्न आवश्यक देखिएको। 
2. विधेयकको व्यवस्थाबाट मौलिक हक तथा बालबालिकाको अधिकारको क्षेत्रमा पर्ने प्रभावः नभएको। 
3. विधेयकको व्यवस्थाबाट पर्ने आर्थिक तथा वित्तीय प्रभावः नभएको। 
4. विधेयकको व्यवस्थाबाट दिगो विकासको लक्ष्य हासिल गर्न पुग्ने सहयोगः नभएको।
5. विधेयकको व्यवस्थाबाट सुशासन प्रवर्द्धनमा पर्ने प्रभावः नभएको।
6. विधेयकको व्यवस्थाबाट जलवायु अनुकूलनमा पुग्ने सहयोगः नभएको। 
7. अन्य आवश्यक विषयः नभएको।
